2 கொரிந்தியர் 12:1-6
<br>"பெருமை பாராட்டுதல் பயனற்றதே. 
<br>ஆயினும் பெருமை பாராட்ட வேண்டி இருப்பதால் 
<br>ஆண்டவர் அருளிய காட்சிகளையும் வெளிப்பாடுகளையும் குறித்துப் பேசப் போகிறேன்.

<br>கிறிஸ்துவின் அடியான் ஒருவனை எனக்குத் தெரியும். 
<br>அவன் பதினான்கு ஆண்டுகளுக்கு முன்பு ஒருமுறை 
<br>மூன்றாம் வானம் வரை எடுத்துச் செல்லப்பட்டான். 
<br>அவன் உடலோடு அங்குச் சென்றானா, உடலின்றி அங்குச் சென்றானா, யானறியேன். 
<br>கடவுளே அதை அறிவார். 
<br>ஆனால் அம்மனிதன் பேரின்ப வீட்டுக்கு எடுத்துச் செல்லப்பட்டான் என்பது எனக்குத் தெரியும்.

<br>நான் மீண்டும் சொல்கிறேன்; 
<br>அவன் உடலோடு அங்குச் சென்றானா அல்லது உடலின்றி அங்குச் சென்றானா யானறியேன். 
<br>கடவுளே அதை அறிவார். 
<br>அவன் அங்கே மனிதரால் உச்சரிக்கவும் சொல்லவும் முடியாத வார்த்தைகளைச் சொல்லக் கேட்டான். 
<br>இந்த ஆளைப் பற்றியே நான் பெருமை பாராட்டுவேன்.

<br>என் வலுவின்மையே எனக்குப் பெருமை. 
<br>அப்படி நான் பெருமை பாராட்ட விரும்பினாலும் அது அறிவீனமாய் இராது. 
<br>நான் பேசுவது உண்மையாகவே இருக்கும். 
<br>ஆயினும் என்னிடம் காண்பதையும் கேட்பதையும் விட 
<br>உயர்வாக யாரும் என்னைக் கருதாதபடி நான் பெருமை பாராட்டாது விடுகிறேன்.

<br>எனக்கு அருளப்பட்ட ஒப்புயர்வற்ற வெளிப்பாடுகளால் நான் இறுமாப்பு அடையாதவாறு 
<br>பெருங்குறை ஒன்று என் உடலில் தைத்த முள் போல் என்னை வருத்திக் கொண்டே இருக்கிறது. 
<br>அது என்னைக் குத்திக் கொடுமைப்படுத்த சாத்தான் அனுப்பிய தூதனைப் போல் இருக்கிறது. 
<br>நான் இறுமாப்படையாதிருக்கவே இவ்வாறு நடக்கிறது. 
<br>அதை என்னிடமிருந்து நீக்கிவிடுமாறு மூன்று முறை ஆண்டவரிடம் வருந்தி வேண்டினேன். 
<br>ஆனால் அவர் என்னிடம், 
<br>"என் அருள் உனக்குப் போதும்; வலுவின்மையில்தான் வல்லமை நிறைவாய் வெளிப்படும்" என்றார்.

<br>ஆதலால் நான் என் வலுவின்மையைப் பற்றித்தான் மனமுவந்து பெருமை பாராட்டுவேன். 
<br>அப்போது கிறிஸ்துவின் வல்லமை என்னுள் தங்கும். 
<br>ஆகவே என் வலுவின்மையிலும் இகழ்ச்சியிலும் 
<br>இடரிலும் இன்னலிலும் நெருக்கடியிலும் 
<br>கிறிஸ்துவை முன்னிட்டு நான் அகமகிழ்கிறேன். 
<br>ஏனெனில் நான் வலுவற்றிருக்கும்போது வல்லமை பெற்றவனாக இருக்கிறேன்." 

2 கொரிந்தியர்: தன்னிலை விளக்க மடல்
2 கொரிந்தியர் நூலின் உட்பிரிவுகள்
2 கொரிந்தியர் நூலின் உள்ளடக்கம்
2 கொரிந்தியர் மடலிலிருந்து ஒரு பகுதி